32006R1114
L 199/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1114/2006 НА КОМИСИЯТА
от 20 юли 2006 година
за класиране на някои стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическата номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат разпоредби относно класирането на стоките, включени към настоящия регламент.
(2)
Регламент (ЕИО) № 2658/87 установява Общите правила за тълкуване на Комбинираната номенклатура. Тези правила се прилагат към всяка друга номенклатура, която изцяло или отчасти се основава на нея или която добавя допълнителни подпозиции и, която е установена от специални разпоредби на Общността, с оглед на прилагането на тарифните и други мерки, свързани с търговия на стоки.
(3)
Съгласно тези общи правила стоките, описани в колона 1 на таблицата, приложена към настоящия регламент, се класират в съответните им кодове по КН, посочени в колона 2, въз основа на мотивите, посочени в колона 3 от тази таблица.
(4)
Съгласно разпоредбите на член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2) е целесъобразно ползването на обвързващи тарифни информации за класиране на стоки в КН, издадени от митническите власти на държавите-членки, които не съответстват на разпоредбите на настоящия регламент, да може да се продължи за период от три месеца.
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 на таблицата в приложението, се класират в Комбинираната номенклатура под съответните кодове по КН, посочени в колона 2 от същата таблица.
Член 2
Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се прилага за период от три месеца съгласно член 12, параграф 6 от Регламент (ЕИО) № 2913/92.
Член 3
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 20 юли 2006 година.